jkorsvik/nowiki_second_scrape_merged huggingface dataset:
Anders Mordal

Anders Mordal (født 1963) er en norsk skuespiller ansatt ved Nationaltheatret. 


== Karriere ==


=== Teater ===
Mordal kom til Nationaltheatret i 1997 fra Den Nationale Scene der han har hatt flere store roller, blant annet som Jeppe i en modernisert (1996) versjon av Jeppe på Bjerget. Ved Nationaltheatret spilte han i 1997 Bartley i Krøplingen av Martin McDonagh, og hadde også en rolle i Botho Strauss' Stort & smått. I 1998 spilte han Willum Culbert i farsen Nerden av Larry Shue, David i Østerrike av Cecilie Løveid og politimester Brown i Tolvskillingsoperaen av Bertolt Brecht; Tolvskillingsoperaen ble gjenopptatt høsten 2000. I 1999 spilte han Bakergutten i Dyrene i Hakkebakkeskogen. I 2003 hadde han rollen som Maga Kahn i Kaptein Sabeltann og jakten på den magiske diamant.
I 2004 spilte han klonet sønn i Ukjent antall. Stykket omhandler tankeeksperiment om arv, ansvar og personlighet, og er basert på Caryl Churchills A Number fra 2002. Våren 2006 medvirket han i En tjener for to herrer på Nationaltheatret. 
Sommeren 2008 hadde han regi på sommerrevyen Simon & Stig passerer revy. Showet tok for seg norsk revyhistorie, omskrevet og tilpasset 2008, og med avstikkere innom nyhetsbildet. Dagbladets anmelder gav revyen terningkast 5.I 2010 gjestespilte han i hovedrollen som dr. Stockmann i En folkefiende på Trøndelag Teater. For tolkningen av denne rollen fikk han Heddaprisen 2010 for beste mannlige hovedrolle.


=== Fjernsyn og film ===
Mordal filmdebuterte i 1976 i dramaet Vårnatt, basert på en roman av Tarjei Vesaas, og hadde en sentral rolle i filmen Operasjon Cobra (1978).
Sommeren 1995 og 1996 var han en av programlederne i det TV 2-sendte satireprogrammet Sånn er det bare. Satireprogrammet fikk ros av Dagbladets anmelder Hans Rossiné, som beskrev det som «Fresk satire». Han var også forteller i julekalenderserien Julefergå i 1995. 
På TV har han vært å se i dramaserier som Brigaden (2002–2003) og Størst av alt (2007). Han er også kjent fra rollen som den barnslige og glemsomme Marvin i Barne-TVserien Linus i svingen (2004) og julekalenderserien Jul i svingen (2006).Mordal har i tillegg vært stemmeskuespiller på flere animasjonsfilmer.


== Referanser ==


== Eksterne lenker ==
(en) Anders Mordal på Internet Movie Database 
(no) Anders Mordal hos Nationaltheatret 
(sv) Anders Mordal i Svensk Filmdatabas 
(fr) Anders Mordal på Allociné 
(en) Anders Mordal hos The Movie Database 
(en) Anders Mordal på MusicBrainz
Hinnebregneordenen

Hinnebregneordenen (Hymenophyllales) er en orden av bregner (Pteridophyta). Ordenen inneholder hinnebregnefamilien (Hymenophyllaceae), samt ofte også den éne slekten Hymenophyllopsis innenfor trebregnefamilien Cyatheaceae. Fylogenetisk er sistnevnte slekt forbundet med hinnebregnefamilien, men slekten klassifiseres sammen med trebregnene.
Hinnebregnene vokser på meget fuktige steder, normalt på grunn som får stor vanntilførsel eller overøses av vann fra fosser  eller elvestryk. Gruppen utgjøres av meget spesielle, tynne og hinne- eller gelé-aktige bregneplanter som likner lite på andre grupper av bregner og mest minner om en type mose.
Artene har ofte eksistert sinden øvre trias. 


== Familier og slekter ==
Hinnebregnefamilien (Hymenophyllaceae, inkl Trichomanaceae)
Hinnebregneslekten (Hymenophyllum), >150 arter
Underslekt Hymenoglossum, 1 art
Underslekt Serpyllopsis, 1 art
Underslekt Cardiomanes, 1 art
Underslekt Rosenstockia, 1 art
Trichomanesslekten (Trichomanes)
Crepidomanesslekten (Crepidomanes)
Callistopterisslekten (Callistopteris)
Cephalomanesslekten (Cephalomanes) 
Gonocarmusslekten (Gonocarmus)Samt fra trebregnefamilien Cyatheaceae:

Slekten Hymenophyllopsis


== Eksterne lenker ==
(en) hinnebregneordenen i Global Biodiversity Information Facility 
(no) hinnebregneordenen hos Artsdatabanken 
(sv) hinnebregneordenen hos Dyntaxa 
(en) hinnebregneordenen hos ITIS 
(en) hinnebregneordenen hos NCBI 
(en) hinnebregneordenen hos Tropicos 
Hymenophyllales – detaljert informasjon på Wikispecies 
Smith, Alan R., Pryer, Kathleen M., Schuettpelz, E., Korall, P., Schneider, H., Wolf, Paul G. (2006). "A classification for extant ferns", i tidsskrigtet Taxon 55(3), side 705-731.
Gleicheniales

Gaffelbregner eller Gleicheniales er en orden av bregner (Pteridophyta). Artene er tropiske, og kjennetegnes blant annet av at sporene ikke sitter ved randen av bladene. Flikformasjonen i bladene kan ofte minne om gafler. Artene vokser i Asia og Stillehavet 
Mange av artene er gamle, og det finnes fossile funn helt tilbake til både trias, kritt og mesozoikum.


== Familier og slekter ==
Gleicheniaceaefamilien (Gleicheniaceae, inkl Dicranopteridaceae og Stromatopteridaceae)
Dicranopterisslekten (Dicranopteris)
Diplopterygiumslekten (Diplopterygium)
Gleichenellaslekten (Gleichenella)
Gleicheniaslekten eller «korallbregner» (Gleichenia)
Sticherusslekten (Sticherus)
Stromatopterisslekten (Stromatopteris)
Dipteridaceaefamilien (Dipteridaceae, inkl Cheiropleuriaceae)
Dipterisslekten (Dipteris)
Cheiropleuriaslekten (Cheiropleuria)
Matoniaceaefamilien (Matoniaceae)
Matonia
Phanerosorus


== Eksterne lenker ==
(en) Gleicheniales i Encyclopedia of Life 
(en) Gleicheniales i Global Biodiversity Information Facility 
(no) Gleicheniales hos Artsdatabanken 
(en) Gleicheniales hos Fossilworks 
(en) Gleicheniales hos ITIS 
(en) Gleicheniales hos NCBI 
(en) Kategori:Gleicheniales – bilder, video eller lyd på Wikimedia Commons 
Gleicheniales – detaljert informasjon på Wikispecies 
Smith, Alan R., Pryer, Kathleen M., Schuettpelz, E., Korall, P., Schneider, H., Wolf, Paul G. (2006). "A classification for extant ferns", i tidsskrigtet Taxon 55(3), side 705-731.
Kauhajoki

Kauhajoki er en by og kommune i landskapet Södra Österbotten i Finland. Kauhajoki har cirka 14 400 innbyggere og dekker et areal på 1 315,72 km². Kauhajoki er stort sett enspråklig finsktalende.
Under vinterkrigen 1939–40 huset Kauhajoki Finlands riksdag (Eduskunta).
Den 23. september 2008 ble byen kjent i media for skolemassakren i Kauhajoki, forårsaket av en student på skolen. 


== Eksterne lenker ==
Offisielt nettsted 
(en) Kauhajoki – kategori av bilder, video eller lyd på Commons 
Kauhajoki.fi – byens offisielle website
Schizaeales

Klatrebregner eller Schizaeales er en orden av bregner (Pteridophyta), som utgjør omtrent den gruppen som tidligere ble kalt Filicales.  Gruppen utgjøres av familier og slekter med ganske ulike bregner, men svært mange av dem er klatrende, og mange har lite til felles med andre bregnegrupper hva angår utseende. 
Familien Schizaeaceae består av små bregner med gaffelliknende blader og et karakteristisk utseende.  Familien Anemiaceae ser ut som «vanlige» bregner, men bærer sporene kun på to spesielle bladfliker. Familien av klatrende bregner – Lygodiaceae – ser også ut som «vanlige» bregner, men har ofte mer runde og regelmessig gaffel-strukturerte bladfliker, og klatrer ved hjelp av selve bladene og bladstilkene. 


== Familier og slekter ==
Klatrebregnefamilien (Lygodiaceae)
Klatrebregneslekten (Lygodium)
Anemiaceaefamilien (Anemiaceae, inkl Mohriaceae)
Mohriaslekten (Mohria)
Anemiaslekten (Anemia)
Schizaeaceaefamilien (Schizaeaceae)
Schizaeaslekten (Schizaea)
Actinostachysslekten (Actinostachys)


== Eksterne lenker ==
(en) Schizaeales i Encyclopedia of Life 
(en) Schizaeales i Global Biodiversity Information Facility 
(no) Schizaeales hos Artsdatabanken 
(sv) Schizaeales hos Dyntaxa 
(en) Schizaeales hos Fossilworks 
(en) Schizaeales hos ITIS 
(en) Schizaeales hos NCBI 
(en) Schizaeales hos Tropicos 
(en) Kategori:Schizaeales – bilder, video eller lyd på Wikimedia Commons 
Schizaeales – detaljert informasjon på Wikispecies 
Smith, Alan R., Pryer, Kathleen M., Schuettpelz, E., Korall, P., Schneider, H., Wolf, Paul G. (2006). "A classification for extant ferns", i tidsskrigtet Taxon 55(3), side 705-731.
Olav Versto

Olav Versto (1950–2011) var en norsk journalist og kommentator som var ansatt i VG i en årrekke. Han var politisk redaktør i avisa fra 1994 til 2008.
Versto tok cand.mag. ved Universitetet i Oslo i 1976, og begynte året etter å arbeide for NRK. Han var i mange år kjent som programleder og reporter i NRK Radio, der han i 1980-årene ledet flere debatter mellom datidens to store politikere i Norge, Kåre Willoch og Gro Harlem Brundtland. Han kom til VG som redaksjonssekretær i 1987 og ble politisk redaktør for avisa i 1994. 31. desember 2008 forlot han stillingen, og ble etterfulgt av Hanne Skartveit. Fra 2009 til 2011 var han redaktør i avisas kommentaravdelingen. 
Han markerte seg som en sterk tilhenger av norsk medlemskap i EU og uttalte i 1994 at «det norske folks motstand mot EU kan spores et innslag av mindreverdighetskompleks i nordmenns forhold til utenverdenen, politisk sett». Han skrev videre at «Jeg tror det har røtter langt tilbake i vår historie, og blant annet har sammenheng med unionene med Danmark og Sverige. Dette er nok virksomt i norsk politikk også i dag. Men motstanden mot EU hadde selvfølgelig en rekke årsaker som spilte sammen på en meget kompleks måte». Han markerte seg også som en sterk kritiker av LO-leder Gerd-Liv Valla i forbindelse med den såkalte Valla-saken.Versto døde 7. juli 2011 i en drukningsulykke i Farsund.


== Personlige forhold ==
Olav Versto stammet fra Vinje i Telemark, og var barnebarn av Olav Aslakson Versto og sønn av Aslak Versto, begge to politikere. Han var bror til journalist Astrid Versto og forfatter Stein Versto. Han var gift med journalist Kari Storsletten som er ansatt som innenrikssjef i Aftenposten. Høsten 2007 ble paret satt opp på en liste over de mektigste parene i Media-Norge av NA24.


== Referanser ==
Pteridales

Pteridales er en orden av bregner (Pteridophyta), som utgjøres av arter som har en «klassisk» plassering av sporehusene (sporangia) under bladene langs kanten, med sporehushopene (sori) gruppert i stripeformasjoner. Ofte er bladkanten litt brettet over sporehushopene. 
Klassifiseringen og taksonomien for denne gruppen er usikker og omstridt, og mange vil foretrekke å plassere dem under andre grupper, ikke minst den store ordenen Polypodiales. En av familiene, Pteridiaceae, er på grunn av slektskap basert på molekylære studier gruppert inn i einstapefamilien, som nettopp tilhører Polypodiales. 


== Familier og slekter ==
Parkeriaceaefamilien  (Parkeriaceae) (usikker taksonomi)
Ceratopterisslekten (Ceratopteris)
Vittariaceaefamilien (Vittariaceae) (usikker taksonomi)
Anetium
Anthrophyum
Hecistopteris
Monogramma
Vaginularia
VittariaFamilie som klassifiseres under Polypodiales:

Pteridiaceaefamilien (Pteridiaceae, er nå inkludert i einstapefamilien)


== Eksterne lenker ==
(en) Pteridales i Global Biodiversity Information Facility 
(en) Pteridales hos ITIS 
(en) Pteridales hos Tropicos 
Smith, Alan R., Pryer, Kathleen M., Schuettpelz, E., Korall, P., Schneider, H., Wolf, Paul G. (2006). "A classification for extant ferns", i tidsskrigtet Taxon 55(3), side 705-731.
Kosmos (TV-serie)

Kosmos (orig: Cosmos: A Personal Voyage) er en amerikansk dokumentarserie på 13 episoder som gikk på PBS i 1980. Serien dekket et vidt spenn av vitenskapelige emner som for eksempel livets opprinnelse og perspektiver på menneskets plass i universet. Mye av den handler om astronomi. Serien var skrevet av Carl Sagan, Ann Druyan og Steven Soter. Sagan var programleder og hadde arbeidet med serien i tre år.Serien ble først sendt av Public Broadcasting Service i 1980 og var den mest sette tv-serien (sendt på offentlig tv) i USA helt frem til 1990-tallet. Den er fortsatt den mest sette PBS-serien. Den kostet 50 millioner kr. å lage.Den vant en Emmy og en Peabody Award og har siden vært sendt i 60 land og blitt sett av over 500 millioner mennesker. En bok som oppsummerte serien ble også publisert. 
Serien ble sendt på NRK i 1981 under tittelen Kosmos.


== Avsnitt ==
1. "Ved randen av rommet" — (The Shores of the Cosmic Ocean).
En generell innføring i vår plass i tid og rom.
2. "På leting etter liv" — (One Voice in the Cosmic Fugue).
Evolusjon.
3. "Harmoniske kretsløp" — (The Harmony of the Worlds).
Johannes Kepler og Tycho Brahe.
4. "Himmel og helvete" — (Heaven and Hell).
Faren for asteroidenedslag, utforskningen av Venus.
5. "Blues for en rød planet" — (Blues for a Red Planet).
Utforskningen av Mars.
6. "En farende forteller" — (Travellers' Tales).
Renessansens oppdagelsesreisende og Voyager 2.
7. "Melkeveien – ryggraden i mørket" — (The Backbone of Night).
Hva er Melkeveien?
8. "Reiser i rom og tid" — (Journeys in Space and Time).
Leonardo da Vinci og Albert Einstein.
9. "Stjernene fødes og dør" — (The Lives of the Stars).
Atomer, googol og stjerneutvikling.
10. "På evighetens terskel" — (The Edge of Forever).
Big Bang og sorte hull.
11. "God og bedre hukommelse" — (The Persistence of Memory).
Hvaler og utviklingen av hjernen.
12. "Encyclopaedia Galactica" — (Encyclopaedia Galactica).
Hieroglyfer, ufoer og SETI.
13. "Hvem taler Jordens sak?" — (Who Speaks for Earth?).
Møter mellom fremmede sivilisasjoner (Jean-François de La Pérouse versus Aztekere).


== Referanser ==
Carl Sagan "Kosmos", 1981, Universitetsforlaget, ISBN 82-00-05653-8.


== Eksterne lenker ==
(en) Cosmos på Internet Movie Database 
Seriens intro og kjenningsmelodi på YouTube
Burevestnik (idrettslag)

Burevestnik (russisk: Буреве́стник, «Stormsvalene») var et landsdekkende idrettslag for studenter, elever og lærere i Sovjetunionen. Laget ble stiftet i 1957, og dekket både videregående skoler og høyere utdanning.
I 1959 ble Burevestnik med i Fédération Internationale du Sport Universitaire (FISU). I 1970 omfattet laget omtrent 600 lokale studentidrettslag med mer enn 1,5 millioner medlemmer (inkludert 70 000 professorer, lærere og vitenskapelig ansatte). Utdanningsinstitusjonene som var med i Burevestnik hadde da 40 stadioner, 1250 gymsaler, 28 svømmehaller og 550 treningsanlegg.
CSKA

CSKA (en forkortelse for Hærens sentrale sportsklubb i flere slaviske språk) var i de kommunistiske landene i Øst-Europa i perioden 1945-89 en betegnelse på idrettslag organisert av forskjellige militære styrker. I DDR het det tilsvarende idrettslaget Armeesportvereinigung Vorwärts.
CSKA-klubbene ble i stor grad brukt til å gi de facto profesjonelle idrettsutøvere et skalkeskjul av amatøridrett. Disse idrettsutøverne var da ansatte i nominelle stillinger i militærvesenet, mens de i praksis kunne trene fulltid. 
Blant de mest kjente CSKA-klubbene var CSKA Moskva og CSKA Sofia.
Gametofytt

Gametofytt er en multicellulær struktur eller en generasjon, som enten hann- eller hunn-kjønnede kjønnsceller (gameter). Både gametofytt og gamet har bare et enkelt sett av kromosomer (n). Hos alger, bregner og andre planter som gjennomgår generasjonsveksling, vil slike gametofytter av ulike kjønn smelte sammen og danne en zygote med dobbelt sett av kromosomer (diploid). Denne zygoten vokser så gjennom celledeling til en diploid sporofytt, som er den andre og spore-dannende generasjonen av planten.
Ved generasjonsveksling veksler altså en plante, bregne eller alge mellom den haploide gametofytt-generasjonen og den dipolide sporofytt-generasjonen. 
I bregner og mange andre planter er gametofytten svært liten og redusert, og dersom den utvikler seg i sin helhet inne i sporen uten å bryte ut av denne, har planten endospori. I blomsterplanter (angiospermer) er hunn-gametofytten (frøemnet) en stor megagametofytt, mens hann-gametofytten (pollen) er en liten mikrogametophytt. Når pollen befrukter frøemnet, blir det til et diploid frø, som i sin tur vokser opp til nye sporofytter.
Endospori

Endospori er betegnelsen på det fenomen at en bregne, alge eller plantes gametofytt (haploid utviklingsgenerasjon med bare et sett av kromosomer) i sin helhet utvikler seg inne i organismens spore, uten å bryte ut av denne. Gametofytten blir derved aldri større enn selve sporen som produserer den. I bakterier kaller vi slike «innevoksende» fase-strukturer for endosporer, og de beskytter ofte bakterien.
Innenfor bregneplanter er flytebregner (Salviniales) alene om å ha formering ved en kombinasjon av heterospori og endospori, og dette gjør deres formering mer lik formeringen hos frøplanter enn formeringen hos andre typer bregner.
Det motsatte av endospori er eksospori, hvor gametofytt-generasjonen i løpet av sin utvikling bryter ut av sporen som skapte den, og utvikler seg ute i det fri utenfor sporen. De fleste bregneplanter har generasjonsveksling ved eksospori.
Huaining

Huaining (kinesisk: 怀宁县; pinyin: Huáiníng Xiàn) er et fylke i provinsen Anhui i Folkerepublikken Kina. Det er understilt byprefekturet Anqing.
I 1999 hadde det en befolkning på 779 410 innbyggere.


== Administrative enheter ==
Storkommuner:

Gaohe (高河镇), Shipai (石牌镇), Yueshan (月山镇), Hongpu (洪铺镇), Chaling (茶岭镇), Jingong (金拱镇), Sanqiao (三桥镇), Huangdun (黄墩镇), Jiangzhen (江镇镇), Xiaoshi (小市镇), (腊树镇), Huanglong (黄龙镇), Songling (公岭镇), Pingshan (平山镇), Mamiao (马庙镇)Kommuner:

Liangxiang (凉亭乡), Xiushan (秀山乡), Qinghe (清河乡), Leibu (雷埠乡), Shijing (石镜乡)


== Samferdsel ==
Kinas riksvei 206 løper fra kystbyen Yantai til kystbyen Shantou i provinsen Guangdong. Den løper gjennom provinsene Shandong, Jiangsu, Anhui, Jiangxi og til slutt Guangdong.
Kinas riksvei 318, en av Folkerepublikken Kinas lengste hovedveier, løper også gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.


== Referanser ==


== Eksterne lenker ==
Hjemmeside
Dehua

Dehua (kinesisk: 德化县; pinyin: Déhuà Xiàn) er et fylke i provinsen Fujian i Folkerepublikken Kina. Det er underlagt byprefekturet Quanzhou.
I 1999 hadde det en befolkning på 301 888 innbyggere.


== Historie ==
 
Dehua er fra gammelt av kjent for sin porselen, Dehua-porselen. Området er rikt på kaolin, og den hvite porselen som produseres – i store mengder – er i Vesten gjerne blitt best kjent under det franske navnet blanc de chine («hvit fra Kina»). 
Det er i lange tider blitt produsert porselen som middagsserviser, lysestaker, sparegriser, fotorammer, smykkebokser, blomstervaser, hagedekorasjoner, figurer, statuer og meget annet. Dehuas produksjon utgjorde en relaivt stor andel av kinesisk eksportporselen som kom igang i stor stil allerede under Ming-dynastiet men særlig under Qing-dynastiet, og som gikk både til Vesten og til Japan og andre land i Det fjerne østen. Fylket Dehua ligger nær den tidligere så store og viktige havnen i Quanzhou, som i lange tider var Kinas viktigste internasjonale handelshavn. Dette har også bidratt til at nettopp denne porselenen fikk en såpass stor utbredelse. 
Dehuaporselen er som regel helt hvit eller kremfarget, og ubemalt. Under Kangxiepoken, da de i ettertid mest verdifulle produktene ble til, fremhersket et rosa-kremfarget skimmer, mens det under Qianlong-keiserens regjeringstid snarer var en svak blålig tone i porselenet herfra.
Noen særlig viktige porselensbrennovner i fylket stod i byen Qudougang. Men det var også mange andre ovner, i Jiachunling, Dalongkou, Neiban, Weiban, Houyao, Shipaige, Taipinggong og Wangyangkeng.  Det antas også at den porselenstypen som gjerne kalles Marco Polo qingbai ble produsert i stor utstrekning i Dehua og noen omliggende fylker.


== Kulturminner ==
Porselenbrenneriene i Qudougong i Dehua fylke, fra Song-dynastiet og Yuan-dynastiet (Qudougong Dehua yao yizhi, 屈斗宫德化窑遗址) ble i 1988 tilføyd på Folkerepublikken Kinas liste over kulturminner.


== Administrative enheter ==
Fylket består av ti storkommuner og åtte kommuner:   

Storkommunene Xunzhong 浔中镇, Longxun 龙浔镇, Sanban 三班镇, Longmentan 龙门滩镇, Leifeng 雷峰镇, Nancheng 南埕镇, Shuikou 水口镇, Chishui 赤水镇, Gekeng 葛坑镇, Shangyong 上涌镇.
Kommunene Gaide 盖德乡, Yangmei 杨梅乡, Yangtou 汤头乡, Guiyang 桂阳乡, Guobao 国宝乡, Meihu 美湖乡, Daming 大铭乡, Chunmei 春美乡,


== Referanser ==


== Eksterne lenker ==
Site of Qudougong Dehua Kiln
Qudougong Kiln in Dehua Arkivert 5. januar 2009 hos Wayback Machine.
Blanc De Chine: Porcelain from Dehua
Qudougong Dehua yao yizhi
Jinghe

Jinghe (kinesisk: 精河县; pinyin: Jīnghé Xiàn; uighur : جىڭ ناھىيىسى / Cing Nahiyisi) er et fylke i la den autonome region Xinjiang i Folkerepublikken Kina. Det er understilt det autonome prefektur Bortala.
I 1999 hadde det en befolkning på 119 006 innbyggere.


== Samferdsel ==
Kinas riksvei 312 løper gjennom området. Den fører fra Shanghai og ender ipå grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.


== Referanser ==


== Eksterne lenker ==
Hjemmeside Arkivert 23. april 2006 hos Wayback Machine.
Shuangliu

Shuangliu (kinesisk: 双流县; pinyin: Shuāngliú Xiàn) er et fylke i provinsen Sichuan i Folkerepublikken Kina. Den er underlagt den subprovinsielle byen Chengdu.
I 1999 hadde det en befolkning på 854 293.


== Samferdsel ==


=== Luftfart ===
Chengdu Shuangliu internasjonale lufthavn, den femte mest travle flyplassen i Folkerepublikken Kina, ligger i fylket.


=== Vei ===
Kinas riksvei 108 fører gjennom området. Riksveien begynner i Beijing og går via Taiyuan, Xi'an og Chengdu sør til Kunming i den sørvestlige provinsen Yunnan. 
Kinas riksvei 318, en av Folkerepublikken Kinas lengste hovedveier, går gjennom området. Den begynner i Shanghai og traseen går blant annet innom Wuhan og Chengdu helt inn i Tibet og Lhasa og videre frem til en kinesisk grenseovergang mot Nepal i Zhangmu.


== Referanser ==


== Eksterne lenker ==
Hjemmeside Arkivert 25. april 2020 hos Wayback Machine.
[1]
Nyima

Nyima (kinesisk: 尼玛县; pinyin: Nímǎ Xiàn) er et fylke i den autonome regionen Tibet i Folkerepublikken Kina. Det er underlagt prefekturet Nagchu.
I 1999 hadde det en befolkning på 32 761 innbyggere.


== Referanser ==
Gar

Gar (kinesisk: 噶尔县; pinyin: Gá'ěr Xiàn) er et fylke i den autonome region Tibet i Folkerepublikken Kina. Det er understilt prefekturet Ngari. 
I 1999 hadde det en befolkning på 12 114 innbyggere.


== Administrative enheter ==
Storkommune:

Shiquanhe 狮泉河镇,Kommuner:

Zuozuo 左左乡, Kunsha 昆莎乡, Menshi 门士乡, Zhaxigang 扎西岗乡.


== Samferdsel ==
Kinas riksvei 219 løper gjennom området. Den fører fra Kargilik i den autonome region Xinjiang til Lhazê i Tibet.


== Referanser ==


== Eksterne lenker ==
Shiquanhe Town (tibettravel.info)
Tonglu

Tonglu (kinesisk: 桐庐县; pinyin: Tónglú Xiàn) er et fylke i provinsen Zhejiang i Folkerepublikken Kina. Det ligger under den subprovinsielle by Hangzhou.
I 1999 var befolkningen på 394 149 innbyggere.


== Samferdsel ==
Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.


== Referanser ==


== Eksterne lenker ==
Hjemmeside
Yingjing

Yingjing (kinesisk: 荥经县; pinyin: Yíngjīng Xiàn) er et fylke i provinsen Sichuan i Folkerepublikken Kina. Den er understilt byprefekturet Ya'an.
I 1999 var befolkningen på 131 762 innbyggere.


== Kulturminner ==
Funnstedet Yandao (Yandao chengzhi, 严道城址) fra Han-dynastiets tid og Kaishantempelets hovedhall (Kaishan si zhengdian, 开善寺正殿) ble i 2006 oppført på Folkerepublikken Kinas liste over verneverdige kulturminner.


== Samferdsel ==
Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan. 


== Referanser ==


== Eksterne lenker ==
Beskrivelse
Liangping

Liangping (kinesisk: 梁平县; pinyin: Liángpíng Xiàn) er et fylke i den subprovinsielle by Chongqing i Folkerepublikken Kina.
I 1999 var befolkningen på 876 139 innbyggere, og 880 000 i  2004.


== Samferdsel ==
Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.


== Referanser ==


== Eksterne lenker ==
Hjemmeside Arkivert 21. mars 2016 hos Wayback Machine.